સહ્યાદ્રિ પર્વતમાળામાં દેવગિરિ નામે પર્વત છે, ત્યાં હજારો વર્ષ પહેલાં ભારદ્વાજ કુળમાં જન્મેલો સુધર્મ નામનો એક બ્રાહ્મણ તેની પત્ની સુદેહા સાથે રહેતો હતો. આ સુધર્મ નિષ્ણા ત અગ્નિહોત્રી અને શૈવશાસ્ત્રનો પંડિત હતો, તેમ જ દેવો અને અતિથિઓનું પૂજન કરનાર હતો. તે ત્રિકાળ-સંધ્યા કરતો હોવાથી સૂર્ય જેવો તેજસ્વી હતો, અને ઉદાર ધનવાન તેમ જ સજ્જન શિવભક્ત હતો. તેની પત્ની સુદેહા પણ ધર્મપરાયણ તેમ જ પતિસેવા અને ઘરકામમાં ચતુર હતી. તેમને કોઈ વાતની ખોટ ન હતી અને જો કોઈ કમી હતો તો એક માત્ર શેર માટીની હતી. પોતાને કાંઈ સંતાન ન હોવાનું સુધર્મને કાંઈ જ દુઃખ ન હતું, પરંતુ એ કારણે સુદેહા બહુ જ દુઃખી રહ્યા કરતી હતી, અને સર્વ વિદ્યાઓમાં પંડિત એવા પોતાના પતિને પુત્રની પ્રાપ્તિ થાય, એ માટે દરરોજ શિવજીને પ્રાર્થના કરતી.